ಫಳಫಳ ಹೊಳೆಯುವ ಬಿಳಿ ಹಲ್ಲುಗಳಿಗೆ ಮನೆ ಮದ್ದು

ಹಳದಿ ಹಲ್ಲುಗಳು ಸಾಮಾನ್ಯ ಹಲ್ಲಿನ ಸಮಸ್ಯೆಗಳಲ್ಲಿ ಒಂದಾಗಿದೆ. ಹಳದಿ ಹಲ್ಲುಗಳಿಗೆ ಚಿಕಿತ್ಸೆ ನೀಡಲು ಹಲವಾರು ಪರಿಹಾರಗಳಿದ್ದರೂ, ಅವುಗಳಲ್ಲಿ ಕೆಲವು ನಿಮ್ಮ ವಸಡುಗಳನ್ನು ಹಾನಿಗೊಳಿಸುತ್ತವೆ. ಹೀಗಾಗಿ ನೀವು ರಾಸಾಯನಿಕ  ಪ್ರಾಡೆಕ್ಟ್ ಬಳಸದೆ ಮನೆಯಲ್ಲಿಯೇ ಸಿಗುವ ವಸ್ತುಗಳನ್ನು ಬಳಿಕೊಂಡು ಪರಿಹಾರ ಕಂಡುಕೊಳ್ಳ ಬಹುದಾಗಿದೆ.

*1 ಟೀಸ್ಪೂನ್ ತೆಂಗಿನೆಣ್ಣೆಯನ್ನು ತೆಗೆದುಕೊಂಡು ನಿಮ್ಮ ಹಲ್ಲಿನ ಮೇಲೆ ಮಸಾಜ್ ಮಾಡಿ. 10 ನಿಮಿಷದ ಬಳಿಕ ನೀರಿನ ಸಹಾಯದಿಂದ ತೊಳೆಯಿರಿ. ಬ್ರಷ್‍ನ ಸಹಾಯದಿಂದ ನಿಮ್ಮ ಹಲ್ಲುಗಳನ್ನು ಉಜ್ಜಿ. ಉತ್ತಮ ಪರಿಹಾರ ಬೇಕೆಂದಲ್ಲಿ ಈ ವಿಧಾನವನ್ನು ಪ್ರತಿನಿತ್ಯ ಮಾಡಿರಿ.

*ಬೇಕಿಂಗ್ ಸೋಡಾವನ್ನು ತೆಗೆದುಕೊಂಡು ಅದನ್ನು ಹನಿ ನೀರು ಹಾಕಿ ಪೇಸ್ಟನ್ನು ತಯಾರಿಸಿಕೊಳ್ಳಿ. ಈ ಮಿಶ್ರಣವನ್ನು ನಿಮ್ಮ ಟೂತ್ ಪೇಸ್ಟ್ ಬಳಸಿ.

*ಬಾಳೆಹಣ್ಣು, ಕಿತ್ತಳೆ ಅಥವಾ ನಿಂಬೆ ಸಿಪ್ಪೆಯನ್ನು ತೆಗೆದುಕೊಂಡು ನಿಮ್ಮ ಹಲ್ಲಿನ ಮೇಲೆ ನಯವಾಗಿ ಸ್ಕ್ರಬ್ ಮಾಡಿ. ನಂತರ ಒಂದು ಅಥವಾ ಎರಡು ನಿಮಿಷ ಬಿಟ್ಟು ನಿಮ್ಮ ಬಾಯಿಯನ್ನು ತೊಳೆಯಿರಿ.

* ಇದ್ದಿಲಿನ ಪುಡಿಯನ್ನು ತೆಗೆದುಕೊಂಡು ಅದನ್ನು ನಿಮ್ಮ ಬ್ರಷ್‍ನ ಸಹಾಯದಿಂದ ಹಲ್ಲುಗಳಿಗೆ ಹಚ್ಚಿದರೆ ಬಿಳಿಯಾದ ಹಲ್ಲು ನಿಮ್ಮದಾಗುತ್ತದೆ.

*ಕಹಿ ಬೇವಿನ ಎಲೆಗಳನ್ನು ಜಜ್ಜಿರಿ, ಇದಕ್ಕೆ ಒಂದು ಅಥವಾ ಎರಡು ಹನಿಗಳಷ್ಟು ಲಿಂಬೆರಸವನ್ನು ಬೆರೆಸಿ ಬಳಿಕ ಈ ಮಿಶ್ರಣದಿಂದ ನಿಮ್ಮ ಹಳದಿ ಹಲ್ಲುಗಳನ್ನು ಉಜ್ಜುವ ಮೂಲಕ ಅದನ್ನು ಬಿಳುಪಾಗಿಸಿರಿ.

* ಎಳ್ಳಿನ ಬೀಜಗಳು ಹಲ್ಲಿನ ಹಳದಿ ಕಲೆ ನಿವಾರಣೆಗೆ ಅತ್ಯುತ್ತಮವಾದುದು. ಎಳ್ಳಿನ ಪುಡಿಯನ್ನು ಬಳಸಿ ಹಲ್ಲುಜ್ಜಿ ಫಳಫಳನೆ ಹೊಳೆಯುವ ಹಲ್ಲು ನಿಮ್ಮದಾಳುತ್ತದೆ.

ಹಲ್ಲಿನ ಆರೋಗ್ಯವನ್ನು ಕಾಪಾಡಿಕೊಳ್ಳಲು ಇತರ ಸಲಹೆಗಳು:
* ನಿಮ್ಮ ಹಲ್ಲಿನ ತಪಾಸಣೆಯನ್ನು ತಪ್ಪಿಸಬೇಡಿ.
* ದಿನಕ್ಕೆ ಎರಡು ಬಾರಿ ಹಲ್ಲುಜ್ಜಿ.
* ಗಟ್ಟಿಯಾದ ಬ್ರಷ್ ಬದಲು, ಮೃದುವಾದ ಬ್ರಷ್ ಬಳಸಿ.

* ಲಂಬವಾಗಿ ಹಲ್ಲುಜ್ಜಿ. ಕೆಲವರು ಅಡ್ಡ ಹಲ್ಲುಜ್ಜುವ ಅಭ್ಯಾಸ ಮಾಡಿಕೊಂಡಿದ್ದಾರೆ.ಇದು ಹಾನಿಗೆ ಕಾರಣವಾಗುತ್ತದೆ.
* ನಿಮ್ಮ ಹಲ್ಲಿಗೆ ಸರಿ ಹೊಂದುವ  ಪೇಸ್ಟ್‌ಗಳ ಬಳಕೆಯನ್ನು ಮಾಡಿ